**Մարզպետի տեղակալ Լևոն Սարգսյանը վարեց Տավուշի մարզպետարանում տեղի ունեցած հերթական ԵԱՀԿ բրիֆինգը 01.04.2015թ.**

Ապրիլի 1-ին Տավուշի մարզպետարանում տեղի ունեցավ ԵԱՀԿ հերթական բրիֆինգը, որը վարեց մարզպետի տեղակալ Լևոն Սարգսյանը: Բրիֆինգին մասնակցում էին ՀՀ պաշտպանության և արտաքին գործերի նախարարությունների համապատասխան ներկայացուցիչները և ԵԱՀԿ գործող նախագահի անձնական ներկայացուցչի դաշտային օգնականները: Ընդհանուր առմամբ բրիֆինգի ընթացքում քննարկվեցին սահմանային հատվածի միջադեպերի հետ կապված խնդիրներ: Արձանագրվեցին նախորդ բրիֆինգից մինչև հիմա ընկած ժամանակահատվածում հրադադարի ռեժիմի խախտման դեպքերը և խաղաղ բնակչության ու բնակավայրերի վրա դրանց թողած հետևանքները: Այս առումով մարզպետի տեղակալ Լևոն Սարգսյանը մտահոգություն հայտնեց և առաջարկեց համատեղ քայլեր ձեռնարկել բրիֆինգների  արդյունավետության բարձրացման ուղղությամբ: